Episodeoversikt for Columbo

Episodeoversikt for Columbo (spilt av Peter Falk i perioden 1968-2003). De gamle episodene omfatter perioden fra 1968 til 1978 (sesong 1–7) og ble sendt på NBC, mens de nye omfatter perioden 1989 til 2003 (sesong 8-10) og ble sendt på ABC.

Det ble produsert 69 episoder (inkludert pilotepisoden). Episodene har en spilletid på 70 til 98 minutter og kan like gjerne regnes som frittstående TV-filmer.

Episode nr. seks, Suitable for Framing, er den første som ble sendt på norsk TV (1972).

Sesong 1 (1968-72)
Det ble sendt ni episoder denne sesongen (inkludert pilotepisoden fra 1968). Episode nr 2, Ransom for a Dead Man, er også enkelte steder listet som en pilotepisode. Sesongen som sådan gikk fra 1971 til 1972. Episode nr. 9, Blueprint for Murder, er den eneste i serien som er regissert av Peter Falk.

 Ep # Tittel Sendeår  Regi Manus Lengde På norsk TV (kanal)1 (Pilot)Prescription: Murder1968Richard IrvingRichard Levinson og William Link (basert på deres skuespill)98 minPsykiater Ray Fleming (Gene Barry) myrder sin kone (Nina Foch) på et vis som får det til å se ut som hun ble drept av en tilfeldig raner. Mordet har han planlagt sammen med sin unge elskerinne (Katherine Justice). Hun utgir seg for å være hans kone for å gi ham falsk alibi. Politiet antar at kona ble drept under et ransforsøk, men Columbo finner flere løse tråder i hendelsesforløpet og ektemannens forklaring.2Ransom for a Dead Man1971Richard IrvingDean Hargrove, Richard Levinson, William Link92 minLeslie Williams (Lee Grant) er en fremragende advokat og pilot som myrder sin aldrende mann Paul (Harlan Warde) for å ta over pengene hans. Hun arrangerer det hele slik at det fremstår som om han er blitt kidnappet og deretter drept av kidnapperne. Leslies stedatter (Patricia Mattick), som hater henne, tror ikke på henne og sammen med Columbo forsøker hun å finne bevis for at kidnappingshistorien er oppspinn.3Murder by the Book1971Steven SpielbergSteven Bochco73 min14.10.1972 (NRK)Krimforfatter Ken Franklin (Jack Cassidy) dreper sin medforfatter Jim Ferris (Martin Milner) når han får vite at han ønsker å gå solo. Ferris blir drept mens han snakker med kona (Rosemary Forsyth) på telefon og hun går automatisk ut ifra hendelsen fant sted på hans kontor. En av Franklins kvinnelige fans, Miss La Sanka (Barbara Colby), observerer imidlertid Jim sittende i Franklins bil like før drapet finner sted, og når hun hører om drapet bestemmer seg for å presse Franklin for penger. 4Death Lends a Hand1971Bernard L. KowalskiRichard Levinson, William Link73 min7.10.1972 (NRK)Arthur Kennicutt (Ray Milland) er en mektig aviseier som mistenker at hans unge kone Lenore (Pat Crowley) er utro. Han har derfor hyret den rådyre privatetterforskeren Carl Brimer (Robert Culp) for å finne ut av saken. Brimer finner ut at kona har hatt et forhold, men forteller Arthur det motsatte. Brimer forsøker deretter å presse kona til å spionerer på ektemannen for å skaffe ham viktig informasjon fra avisbransjen. Hun aksepterer forslaget til å begynne med, men ombestemmer seg og blir dermed drept under en voldsom krangel med Brimer. En av ytterst få episoder i serien der drapet er utilsiktet.5Dead Weight1971Jack SmightJohn T. Dugan73 min30.9.1972 (NRK)Martin Hollister (Eddie Albert) er en berømt general som ser seg seg nødt til å myrde sin samarbeidspartner (John Kerr) av redsel for at han skal avsløre hans ulovlige forretningsmetoder. Det hele finner sted i generalens luksusvilla ved sjøen. En nevrotisk, fraskilt kvinne (Suzanne Pleshette) er imidlertid vitne til mordet mens hun er ute i en seilbåt. Hun har imidlertid problemer med å bli trodd, selv av sin egen mor (Kate Reid).6Suitable for Framing1971Hy AverbackJackson Gillis73 min16.9.1972 (NRK)Aftenposten Aften - Columbo, detektiven som er annerledes (16.9.1972)Kunstkritikeren Dale Kingston (Ross Martin) dreper sin rike onkel for å få tak i den verdifulle kunstsamlingen hans. Han manipulerer drapet slik at sporene leder til onkelens første kone (Kim Hunter). Han involverer også familiens advokat (Don Ameche) i sitt spill. 7Lady in Waiting1971Norman LloydSteven Bochco, Barney Slater73 min23.9.1972 (NRK)Beth Chadwick (Susan Clark) myrder sin dominerende bror, Bryce (Richard Anderson), for å kunne ta kontroll over sitt eget liv - og familiebedriften. Hun arrangerer det hele slik at det ser ut som en ulykke, tilsynelatende skjedd under et innbrudd på godset der hun og broren bor. Beths kjæreste, Peter (Leslie Nielsen), er ansatt i familiebedriften og befinner seg tilfeldigvis utenfor porten når drapet skjer. Beths mor spilles av Jessie Royce Landis.8Short Fuse1972 Edward M. Abrams Jackson Gillis, Lester Pine, Tina Pine 73 min21.10.1972 (NRK)Roger Stanford (Roddy McDowall) er en kjemiker og lidenskapelig hobbyfotograf som blir forsøkt presset ut av familiebedriften av sin onkel (James Gregory). Han bestemmer seg for å eliminere onkelen ved å feste en hjemmesnekret bombe til hans sigareske og skaffer seg samtidig alibi ved hjelp av firmaets sekretær (Anne Francis). Etterpå planter han spor for å kaste mistanken på nestlederen (William Windom) i bedriften. Han må samtidig innynde seg hos sin tante (Ida Lupino) som sitter med kontrollen av selskapet.9Blueprint for Murder 1972 Peter Falk Steven Bochco, William Kelley 73 min28.10.1972 (NRK)Elliot er en arkitekt (Patrick O'Neal) med store visjoner. Hans seneste prosjekt er finansiert ved hjelp av kona til den rike industriherren Bo Williamson (Forrest Tucker). Når Bo kommer hjem fra en lengre forretningsreise og finner ut hva Elliot har brukt hans penger til blir han rasende og truer med å kutte hans finansielle forbindelser. Elliot innser at hans eneste sjanse for å realisere sine visjoner er å myrde Bo. Ulempen er at det meste av hans formue vil forvaltes av et fond hvis han dør. Elliot gjemmer derfor liket slik at ingen kan bevise at han er død, og dermed kan hans kone (Pamela Austin) fortsette med å finansiere hans storslåtte visjoner. Alle tror Bo er dratt på en ny forretningsreise, men hans ekskone (Janis Paige) tror noe har skjedd ham. 

Sesong 2 (1972-73)

 Ep # Tittel Sendeår  Regi Manus Lengde På norsk TV (kanal)1 Étude in Black 1972 Nicholas Colasanto Richard Levinson, William Link, Steven Bochco 98 min20.1.1973 (NRK)VG - Kjente fjes i Columbo (20.01.1973, s.43)Elskerinnen (Anjanette Comer) til en begavet dirigent (John Cassavetes) truer med å fortelle alt om deres forhold til hans kone (Blythe Danner) hvis han ikke tar ut skilsmisse. Kona er imidlertid fra en rik familie og hans svigermor (Myrna Loy) eier symfoniorkestret som han er dirigent for. Elskerinnens liv står dermed i fare. 2 The Greenhouse Jungle 1972 Boris Sagal Jonathan Latimer 73 min3.2.1973 (NRK)Jarvis (Ray Milland) og hans nevø, Tony (Bradford Dillman), arrangerer Tonys kidnapping i den hensikt å skaffe tilveie 300 000 dollar fra nevøens båndlagte midler. Jarvis forakter sin nevø, spesielt etter han opplyser ham om at han har til hensikt å bruke sin del av pengene på å reparere forholdet til sin løsaktige kone. Etter at løsepengene er betalt iverksetter derfor Jarvis sin egen plan og dreper sin nevø med kaldt blod. Columbo settes på saken og får denne gangen hjelp av en kollega (Bob Dishy) med sans for moderne teknolog 3 The Most Crucial Game 1972 Jeremy Kagan John T. Dugan 73 min6.1.1973 (NRK)Manageren (Robert Culp) til et fotballag kler seg ut som iskremselger og myrder lagets eier (Dean Stockwell), en ung playboy som nylig har arvet laget. Han maskerer drapet det slik at det ser ut som en ulykke - og bruker i tillegg et opptak av en falsk telefonsamtale for å vise at han var på stadion under en kamp da mordet fant sted. Dean Jagger spiller rollen som den dreptes advokat, Val Avery som privatdetektiven og Valerie Harper som en av privatdetektivens medhjelpere. Andre roller innehas av  James Gregory og Susan Howard. 4 Dagger of the Mind 1972 Richard Quine Jackson Gillis, Richard Levinson, William Link 93 min17.2.1973 (NRK)En uvanlig episode hvor handlingen er lagt til London. Columbo er på studietur i England, nærmere bestemt hos Scotland Yard i London der han skal studere metodene til det britisk politiet. Allerede i starten av oppholdet blir han involvert i mordet på en rik, gammel forretningsmann (John Williams) som finansierte karrieren til de to fallerte teaterstjernene Nicholas (Richard Basehart) og hans kone Lillian (Honor Blackman). Ellers medvirker Bernard Fox (som sjefsinspektør William Durk ved Scotland Yard), Wilfrid Hyde-White (som den dreptes butler), Sharon Johansen (som Miss Dudley) og Arthur Malet (som Fenwick). 5 Requiem for a Falling Star 1973 Richard Quine Jackson Gillis 73 min3.3.1973 (NRK)Nora Chandler (Anne Baxter) er en falmende filmstjerne som kjenner seg truet av en kommende sladrebok fra smussreporteren Jerry Parks (Mel Ferrer). Det blir ikke bedre av at hennes personlige assistent og venninne, (Pippa Scott), har innledet et forhold til Jerry. Nora iverksetter en plan for å drepe Jerry, men planen rammer isteden Jean. Columbo settes på saken og antar at det hele dreier seg om et angrep som egentlig var rettet mot Jerry. Men etter hvert begynner han å tvile på om han var det egentlig mål for drapet. Det blir etter hvert klart at Nora skjuler noe langt alvorligere en økonomisk svindel fra sin fortid.  Kevin McCarthy spiller rollen som Noras lege og venn. 6 A Stitch in Crime 1973 Hy AverbackShirl Hendryx 73 minDr. Barry Mayfield (Leonard Nimoy) og Dr. Edmund Hidemann (Will Geer) er to pionerer innen hjertekirurgi som nylig har gjort et gjennombrudd innen faget. Mayfield er den yngste av dem og ønsker å publiserer resultatene omgående, mens Hidemann vil vente og utføre flere tester. Hidemann er aldrende og sliter med helsa. Når han får et alvorlig hjerteattakk må han opereres. Mayfeld er kirurgen som skal operere og benytter anledningen til å bruke en type sytråd som på sikt vil være fatalt for Hidemann. Målet hans er at Hidemann skal dø slik at han selv kan ta hele æren for prosjektet. Like etter operasjonen oppdager imidlertid en sykepleier (Anne Francis) hvilken tråd Mayfeld har brukt og konfronterer ham med saken. Hun blir ikke beroliget av hans forsikringer og forsøker å kontakte leverandøren av den type kirurgtråd han brukte, men myrdes før hun kommer så langt.  7 The Most Dangerous Match 1973Edward M. Abroms Jackson Gillis, Richard Levinson, William Link 73 min17.3.1973 (NRK)Grandmaster i sjakk, Emmet Clayton (Laurence Harvey), tar det svært tungt når han i forkant av et viktig mesterskap taper en provisorisk kamp mot den østeuropeiske mesteren Tomlin Dudek (Jack Kruschen). De to rivalene skal etter planen møtes til kamp dagen etter, men det sjokkerende tapet gjør at Claytons ser seg nødt til å stanse den planlagte kampen. Han velger den mest drastiske løsningen, og dreper Tomlin ved å dytte ham ned i en søppelkvern på hotellet de bor. Tomlin overlever så vidt, men blir liggende i koma på sykehuset. Lloyd Bochner spiller rollen som Tomlins personlige trener, mens Heidi Brühl spiller rollen som Linda Robinson, en annen av Tomlins medhjelpere. 8 Double Shock 1973Robert Butler Jackson Gillis, Richard Levinson, William Link 73 min28.4.1973 (NRK)Den utagerende kokken og programlederen Dexter Paris og hans tvillingbror, bankmannen Norman (begge spilt av Martin Landau), misliker at deres rike onkel Clifford (Paul Stewart) har til hensikt å gifte seg med den langt yngre Lisa Chambers (Julie Newmar). En av tvillingene myrder derfor onkelen ved å utsette ham for et elektrisk støt. Han arrangerer det deretter slik at det ser ut som han har dødd av overanstrengelse. Columbo tilkalles for å foreta en rutinemessig granskning av dødsfallet. Alt taler for at vedkommende har fått hjerteattakk, men helt utilsiktet oppdager Columbo noe uregelmessig som får ham til å mistenke at Clifford ble drept. Tim O’Connor spiller rollen som Cliffords kyniske advokat, mens Jeanette Nolan spiller rollen som Mrs. Peck, husets meget bestemte husholderske som har flere sammenstøt med Columbo.

Sesong 3 (1973-74)
 Ep # Tittel Sendeår  Regi Manus Lengde På norsk TV (kanal)1Lovely But Lethal 1973 Jeannot Szwarc Jackson Gillis (teleplay), Myrna Bercovici (story) 73 min29.3.1974 (NRK)Viveca Scott (Vera Miles) driver kosmetikkfirmaet Beauty Mark Cosmetics, som nylig har utviklet en ny revolusjonerende krem som glatter ut rynker. En tidligere elsker av henne, Karl Lessing (Martin Sheen), har laget en kopi av oppskriften og truer med å selge den til konkurrenten David Lang (Vincent Price). Viveca dreper Karl og forsøker å manipulere sporene slik at de peker mot andre.2Any Old Port in a Storm 1973 Leo Penn Stanley Ralph Ross (teleplay), Larry Cohen (story) 98 min4.1.1974 (NRK)Vinprodusenten Adrian Carsini (Donald Pleasence) får til sitt sjokk vite at hans yngre halvbror (Gary Conway) planlegger å selge familiens vingård for å gjøre opp all gjelden etter playboy-livet han har levd. Adrian dreper broren i sinne, men ordner det senere slik at det ser ut som om han har omkommet i en dykke-ulykke. Julie Harris spiller rollen som Adrians sekretær. 3Candidate for Crime 1973 Boris Sagal Irving Pearlberg, Alvin R. Friedman, Roland Kibbee, Dean Hargrove, Larry Cohen (story) 73 min1.2.1974 (NRK)Nelson (Jackie Cooper) er en senatskandidat på valgturné som opplever mye press fra sin kampanjeleder (Ken Swofford). Nå han presses til å droppe elskerinnen bestemmer han seg for å drepe kampanjelederen. Han gjør det på en måte som får det til å se ut som om morderens kule var ment for ham. Joanne Linville spiller rollen som Nelsons kone, mens Katey Sagal spiller rollen som hans sekretær og elskerinne.4Double Exposure 1973 Richard Quine Stephen J. Cannell 73 min1.3.1974 (NRK)Dr. Bart Keppel (Robert Culp) er en reklamefilmprodusent som driver med utpressing på si. Han ser seg nødt til å myrde en av sine klienter når vedkommende truer med å avsløre hans metoder. Keppel myrder ham under en filmvisning, samtidig som han tilsynelatende har skaffet seg selv alibi. Han utsettes senere for utpressing av en medarbeider (Chuck McCann) som skjønner hvordan det hele henger sammen. Episoden ble tildelt en Emmy.IMDb awards5Publish or Perish 1974 Robert Butler Peter S. Fischer 73 min25.5.1974 (NRK)Redaktøren Riley Greenleaf (Jack Cassidy) leier den miljøskadde Vietnam-veteran Eddie Kane (John Chandler) til å myrde stjerneskribenten sin (Mickey Spillane), for på den måten å sikre seg et alibi før skribenten slutter hos ham og tar jobb i et annet tidsskrift. 6Mind Over Mayhem 1974Alf Kjellin Robert Specht (story), Steven Bochco, Dean Hargrove, Roland Kibbee 73 minDr. Marshall Cahill (José Ferrer) er forsker og direktør for en Pentagon-finansiert tenketank som tester ut ulike militærstrategier i tilfelle atomkrig. Han kontaktes av Dr. Howard Nicholson (Lew Ayres) som har til hensikt å avsløre at hans sønn (Robert Walker, Jr.) driver med plagiat hvis ikke sønnen selv informerer om dette. Cahill ser seg derfor nødt til å drepe Nicholson. Han bruker samtidig en robot for å gi seg selv alibi. Jessica Walter spiller rollen som Fru Nicholson og Lee Montgomery som barne-geniet Steven Spelberg.7Swan Song 1974 Nicholas Colasanto David Rayfiel, Stanley Ralph Ross 94 min22.6.1974 (NRK)En populær country & western-sanger med brokete fortid (Johnny Cash) plages av en dominerende og svært religiøs kone (Ida Lupino) som lurte ham inn i et kjærlighetsløst ekteskap slik at han kunne slippe ut fra fengsel. Han dreper kona og en kordama ved å dope dem ned mens de er om bord i et lite privatfly som styrter, mens han redder seg selv ved å hoppe ut i fallskjerm. 8A Friend in Deed 1974 Ben Gazzara Peter S. Fischer 94 min20.7.1974 (NRK)Hugh Caldwell (Michael McGuire) dreper sin kone ved et ulykkestilfelle og søker hjelp hos sin venn og nabo Mark Halperin (Richard Kiley), som har en høy stilling innen politiet. Mark gir ham alibi, men presser ham senere til å gi seg selv alibi mens han dreper sin egen kone (Rosemary Murphy). Han forsøker deretter å legges skylden på en innbruddstyv (Val Avery) som opererer i nabolaget.

Sesong 4 (1974-75)
 Ep # Tittel Sendeår  Regi Manus Lengde På norsk TV (kanal) 1 An Exercise in Fatality 1974 Bernard L. Kowalski Peter S. Fischer, Larry Cohen 94 min27.12.1974 (NRK)Helseguruen Milo Janus (Robert Conrad) driver en kjede med suksessfulle helsestudioer. Nå hans forretningspartner (Philip Bruns) truer med å avsløre hans ulovlige forretningsmetoder ser Milo seg nødt til å rydde ham av veien. Det gjør han ved å fremstille det som om hans forretningspartner døde alene i helsestudioet mens hans drev med benkpress. Han manipulerer samtidig dødstidspunktet for å gi seg selv alibi.  2 Negative Reaction 1974 Alf Kjellin Peter S. Fischer 92 minFotografen Paul Galesko (Dick Van Dyke) bestemmer seg for å drepe sin dominerende kone (Antoinette Bower) ved hjelp av en fingert kidnapping. Han får det til å se ut som om drapet var planlagt og iverksatt av en soningsfange (Don Gordon) og manipulerer dødstidspunktet ved hjelp av et fotografi.  3 By Dawn's Early Light 1974 Harvey Hart Howard Berk 94 minOberst Rumford (Patrick McGoohan) er en aldrende kommandant på et militærakademi som ligger i konflikt med styreformann Haynes (Tom Simcox). Sistnevnte er tidligere kadett ved akademiet, men har liten sans for soldatlivet og ønsker å gjennomføre radikale endringer. Disse endringene innebærer å transformere akademiet fra militær til sivil utdanning. Dette faller Rumford tungt for brystet og han bestemmer seg for å drepe Haynes før han kan presentere sine planer overfor styret. Dette gjør han ved å manipulere sprengstoffmengden i en granat som skal benyttes i en kanon under en seremoni den neste dagen. Kanonen eksploderer da den avfyres og Haynes, som hadde ansvaret for å avfyre den, dør momentant. Rumford forsøker å legge ansvaret på en skjødesløs kadett som hadde ansvaret for kanonens vedlikehold. Patrick McGoohan vant en Emmy for sin role. Episoden ble innspilt ved The Military College of South Carolina.   4 Troubled Waters 1975 Ben Gazzara Jackson Gillis, William Driskill 94 minHayden Danziger (Robert Vaughn) er på cruise og treffer der nattklubbsangerinnen Rosanna Welles som han tidligere har hatt en affære med. Gjensynet blir alt annet enn gledelig for Hayden da Rosanna utsetter ham for pengeutpressing. Han skjønner at han må gjøre noe drastisk og dreper henne mens hun er alene på lugaren under en av orkestrets pauser. Han har samtidig skaffet seg alibi ved å fremprovosere et hjerteslag på seg selv slik at han havner på skipets sykestue. En av orkestermedlemmene (Dean Stockwell) har nylig har vært i en krangel med henne og mistenkes derfor for ugjerningen. Tilfeldigvis befinner Columbo og kona seg om bord og han får kapteinens tillatelse (Patrick Macnee) til å granske drapet.  5 Playback 1975 Bernard L. Kowalski David P. Lewis, Booker T. Bradshaw 73 minVan Wyck (Oskar Werner) har skjøttet sin stilling dårlig som direktør for Midas Electronics Company. Hans svigermor, Fru Midas (Martha Scott), er den egentlige sjefen i firmaet, siden det er hun som eier aksjene. En dag bestemmer hun seg for at nok er nok og presser ham til å fratre stillingen til fordel for sin sønn. Dette tar han meget tungt og ser ingen annen utvei enn å drepe svigermoren. Gjennom selskapet besitter Van Wyck over det mest avanserte innen overvåkningsutstyr, noe han benytter seg av da han skal rydde henne av veien. Van Wycks kone spilles av Gena Rowlands, mens hans svoger spilles av Robert Brown. 6 A Deadly State of Mind 1975 Harvey Hart Peter S. Fischer 73 minDr. Marcus Collier (George Hamilton) er en forsker på et psykiatrisk institutt i California som innleder et forhold til en av sine kvinnelige pasienter (Lesley Ann Warren). De to bestemmer seg for å fortelle om forholdet til ektemannen (Stephen Elliott) og at hun har til hensikt å skille seg fra ham. Mannen hennes er imidlertid et framtredende styremedlem ved det psykiatriske instituttet og han motsetter seg planene på det sterkeste. Det oppstår et basketak og Marcus dreper ektemannen ved et uhell. De prøver senere å maskere det hele som et innbrudd, men når Columbos etterforskning skrider frem innser Marcus etter hvert at elskerinnen er det svake leddet og at han må foreta seg noe drastisk.

Sesong 5 (1975-76)
 Ep # Tittel Sendeår  Regi Manus Lengde På norsk TV (kanal) 1 Forgotten Lady 1975 Harvey Hart Bill Driskill 92 minGrace Wheeler (Janet Leigh) er en aldrende sang- og dansestjerne med store planer om et comeback på Broadway. Hennes ektemann (Sam Jaffe) skjønner at hun er for gammel og nekter å være med å finansiere de vanvittige planene. Hun innser at hun trenger hans finansielle støtte og dreper ham derfor og maskerer det hele som et selvmord. En gammel venn (John Payne) forsøker å støtte opp om hennes ambisjoner. Han skjønner etter hvert hvilken tilstand hun er i. Maurice Evans spiller rollen som hennes butler. 2 A Case of Immunity 1975 Ted Post James Menzies (story), Lou Shaw (teleplay) 73 minEn ambassadør (Héctor Elizondo) fra det arabiske landet Suari og kontoristen hans (Sal Mineo) dreper sikkerhetssjefen for å få det til å se ut som sjefen var en forræder som sprengte safen og stakk av med 600 000 pund for å støtte en opposisjonsgruppe. Ambassadører dreper deretter kontoristen og forsøker å fremstille det som at han var drapsmannen. Columbo møter uforutsette utfordringer når han innser at dette har politiske intriger ved seg og han ikke bare kan arrestere den skyldige grunnet diplomatisk immunitet. 3 Identity Crisis 1975 Patrick McGoohan Bill Driskill 94 minEn spion (Leslie Nielsen) blir myrdet av kontakten sin (Patrick McGoohan) på en ensom strand. Et fotografi som ble tatt av dem sammen, like før drapet, skal vise seg å bli avgjørende for etterforskningen. McGoohan hadde regien. 4 A Matter of Honor 1976 Ted Post Brad Radnitz 73 minHandlingen i denne er lagt til en farm i Mexico. Eieren (Ricardo Montalban) av en oksefarm i Mexico gir arbeiderne en fridag for å få formannen (A Martinez) til å kjempe mot oksen som nær hadde drept sønnen hans. Men isteden dreper han mannen i hemmelighet, og fremstiller det som om oksen har drept han. Columbo er på ferie i Mexico, men en mindre bilulykke gjør at han må bli lengre enn planlagt. Og den lokale politisjefen (Pedro Armendáriz, Jr.) inviterer ham til å besøke farmen for å granske ulykken. 5 Now You See Him... 1976 Harvey Hart Michael Sloan 85 minSantini er en populær illusjonist (Jack Cassidy), men blir av sin arbeidsgiver (Nehemiah Persoff) utsatt for utpressing på grunn av sin bakgrunn i Hitles SS. Han ser ingen annen utvei enn å myrde arbeidsgiveren og får ugjerningen til å se ut som et bestillingsdrap. Han skaffer seg selv alibi ved å utføre drapet i forbindelse med en sceneopptreden. Robert Loggia spiller en av Santinis medhjelpere. Dette var Cassidys tredje og siste opptreden i Columbo. 6 Last Salute to the Commodore 1976 Patrick McGoohan Jackson Gillis 98 minDen rike og aldrende seilerentusiasten Otis Swanson (John Dehner) myrdes når han nekter å inngå en fruktbar forretningsavtale. Draper maskeres som en drukningsulykke. Robert Vaughn spiller rollen som Swansons svigersønn og Diane Baker har rollen som svigersønnens alkoholiserte kone. Andre roller spilles av Fred Draper, Wilfrid Hyde-White og Joshua Bryant. Episoden avviker fra de andre ved at den faktiske morderen ikke avsløres før på slutten. 

Sesong 6 (1976-77)
 Ep # Tittel Sendeår  Regi Manus Lengde På norsk TV (kanal) 1 Fade in to Murder 1976 Bernard L. Kowalski Lou Shaw, Peter S. Feibleman, Henry Garson (story) 73 minDen eksentriske skuespilleren Ward Fowler (William Shatner) utsettes for utpressing av sin produsent og eks-partner, Claire Daley (Lola Albright). Hun vet at han er desertør fra Korea-krigen og velger å bruke det mot ham. Han ser ingen annen utvei enn å drepe henne. Han får drapet til å framstå som et simpelt butikkran og skaffer seg selv alibi ved hjelp av en kompis, en baseballkamp på TV og en videospiller. Walter Koenig spiller rollen som en politimann og Shera Danese har rollen som Claires sekretær. 2 Old Fashioned Murder 1976 Robert Douglas Peter S. Feibleman (teleplay), Lawrence Vail (story) 73 minRuth Lytton (Joyce Van Patten) dreper sin bror Edward (Tim O'Connor) når hun får vite at han har til hensikt å selge familiebedriften, et museum, som hun har viet hele livet sitt til. Hun involverer en tidligere straffedømt som er vakt ved museet i drapsplanen sin. Hun forsøker deretter å plante bevis som peker mot sin egen niese (Jeannie Berlin). Celeste Holm spiller rollen som hennes søster. 3 The Bye-Bye Sky High IQ Murder Case 1977 Sam Wanamaker Robert Malcolm Young 73 minBertie Hastings (Sorrell Booke) oppdager at hans venn, Oliver Brandt (Theodore Bikel), en seniorpartner i et regnskapsfirma, har underslått midler for å finansiere sin kones (Samantha Eggar) livsstil. Bertie konfronterer ham med saken og forteller at han har til hensikt å avsløre det hele. Den intelligente Brandt iverksetter derfor et nøye planlagt drap på Bertie som finner sted på et lokalt samlingsted for hyperintelligente mensa-medlemmer. Han manipulerer drapstidspunktet for å gi seg selv alibi. Jamie Lee Curtis har en birolle som servitrise.

Sesong 7 (1977-78)
 Ep # Tittel Sendeår  Regi Manus Lengde På norsk TV (kanal) 1 Try and Catch Me 1977 James Frawley Paul Tuckahoe (teleplay og story), Gene Thompson (teleplay) 70 minDen rike krimforfatteren Abigail Mitchell (Ruth Gordon) er overbevist om at hennes sviger-nevø (Charles Frank) myrdet sin kone (Abigails niese) for noen år tilbake. Dødsfallet fant sted til havs og politiet konkluderte med at det var en drukningsulykke. Hun lokker ham derfor inn i en felle, ved å stenge ham inn i en safe som er tilknyttet hennes hjemmekontor. Der kveles han sakte, mens Abigail skaffer seg alibi ved å reise til New York. Mariette Hartley spiller rollen som Abigails sekretær, mens G.D. Spradlin spiller rollen som hennes rådgiver. 2 Murder Under Glass 1978 Jonathan Demme Robert van Scoyk 73 minPaul Gerard (Louis Jourdan) er en anerkjent restaurant-kritikker som driver rene utpressingen overfor enkelte resturant-eiere. Når den sta restaurant-eieren Vittorio Rossi (Michael V. Gazzo) nekter å betale ham mere, dreper Gerhard ham på en utspekulert måte ved å lure i ham gift som han har tappet fra en kulefisk. Vittorio dør med sin egen nevø (Antony Alda) som vitne i restauranten. Richard Dysart og Mako Iwamatsu har en biroller. 3 Make Me a Perfect Murder 1978 James Frawley Robert Blees 94 min 4 How to Dial a Murder 1978 James Frawley Tom Lazarus, Anthony Lawrence 70 minPsykologen og forskeren Dr. Eric Mason (Nicol Williamson) bruker to spesialtrente dobermann-hunder til å drepe sin venn og kollega Dr. George Hunter (Joel Fabiani). Årsaken til drapet er at han har oppdaget at George var elskeren til sin avdøde kone. Kim Cattrall spiller rollen som Erics leieboer og student. 5 The Conspirators 1978 Leo Penn Howard Berk, Pat Robison (ide) 98 min

Sesong 8 (1989)
 Ep # Tittel Sendeår  Regi Manus Lengde På norsk TV (kanal) 1 Columbo Goes to the Guillotine 1989 Leo Penn William Read Woodfield 89 min Elliott Blake er en påstått "klarsynt" som sammen med kjæresten sin Dr. Paula Hall forsøker å narre amerikansk militær etterretning til å ansette ham for å bruke sin ekstrasensorisk persepsjon mot sovjeterne. Militæret henter inn Max Dyson, en tryllekunstner som også avslører falske klarsynte. Dyson finner på en test for Blake. Tre offiserer fra hæren skal kjøre til ett par tilfeldig utvalgte områder, hvor de tar fotografier av det de ser. Deretter skal de forsøke å overføre hva de ser til Blake med tankeoverføring. Blake består denne testen. Det militæret imidlertid ikke er klar over er at Blake og Dyson var gamle bekjente som begge hadde sittet i et fengsel sammen i Uganda, og Dyson hjalp derfor sin gamle venn med å stelle i stand denne undersøkelsen. Men Blake bærer fremdeles nag til Dyson for å ha avslørt flukt-planene hans til vaktene ved fengselet de satt i, noe som skaffet ham en tidlig løslatelse - samtidig som Blake fikk tre år til i fengsel på grunn av flukt-planene sine. Når Blake får en mulighet til å endelig ta hevn, og fanger Dyson i sin egen hjemmelagde giljotin - og halshugger ham. Det blir snart opp til Columbo å løse denne forbrytelsen. 2 Murder, Smoke and Shadows 1989 James Frawley Richard Alan Simmons 91 min Regissør Alex Brady, før han ble en suksess i Hollywood, produserte en film hvor en ung kvinne - Jenny Fisher - ble drept i en motorsykkel-ulykke. Brady og kamera-mannen hans konspirerte deretter for å late som om kvinnen aldri var med på filmen, noe som førte til at den en etterforskning konkluderte med at kvinnens død var et utilsiktet dødsfall. Men Jennys bror Leonard Fisher dukker opp på Bradys kontor, med en kopi av denne filmen som ble overlatt til ham av Bradys nylig avdøde kameramann. Leonard lover å bruke filmen til å ødelegge for Brady. Men Brady dreper ham, ved å bruke et av studio-filmsettene hans. Når han innser at Columbo kommer nærmere og nærmere å løse drapet, ansetter Brady to skuespillere til å holde en samtale etter et manus Brady har skrevet, som Columbo overhører, i håp om at dette skal føre Columbo i feil retning. Men Columbo lar seg ikke lure så lett. 3 Sex and the Married Detective 1989 James Frawley Jerry Ludwig 90 min Sex-terapeut Dr. Joan Allenby er vertskap for et populært radio-program og har skrevet en bestselgende selvhjelp-bok kalt The Courtesan Complex. Hun er også involvert, både profesjonelt og personlig, med sin forretningspartner og kjæreste David Kincaid. men en kveld oppdager Dr. Allenby at David er utro sammen med assistenten sin Cindy Galt. Dr. Allenby er opprørt, og bestemmer seg for å myrde David. Hun forkler seg som en aggressiv prostituert ved nav Lisa, iført svart parykk og sexy klær. Iført denne forkledningen skyter hun David, og får det til å se ut som en mystisk kvinne hadde begått denne forbrytelsen. 4 Grand Deceptions 1989 Sam Wanamaker Sy Salkowitz 89 min Oberst Frank Brailie (spilt av Robert Foxworth) driver en paramilitær skole for potensielle leiesoldater, eid av general Jack Padget. Brailie har også en affære med Padgets kone Jenny. Brailie stjeler i tillegg penger fra Padgets veldedige stiftelse, som i all hemmelighet brukes til å finansiere ulovligheter. Den mistenksomme generalen spør en ansatt, Lester Keegan, om å se på saken. Keegan finner snart bevisene. Men bestemmer seg for å utpresse Brailie, i stedet for å rapportere det han har oppdaget. Men Brailie dreper Keegan, og plasserer liket på en landmine som detoneres.

Sesong 9 (1989-90)
 Ep # Tittel Sendeår  Regi Manus Lengde På norsk TV (kanal) 1 Murder: A Self Portrait 1989 James Frawley Robert Sherman  Den temperamentsfulle artisten Max Barsini (spilt av Patrick Bauchau) har forhold til tre forskjellige kvinner: hans tidligere kone Louise, en ung modell Julie, og hans nåværende kone Vanessa. Barsini gleder seg over måten de kjemper om oppmerksomheten hans på. Men når Louise skaffer seg timer hos en terapeut, Dr. Hammer som også er hennes nye forlovede, frykter Barsini at Louise kommer til å avsløre at Barsini hadde myrdet sin første agent, som hadde ranet ham. Han dreper derfor Louise, og får det til å se ut som om hun druknet på stranden. 2 Columbo Cries Wolf 1990 Daryl Duke William Read Woodfield, Richard Levinson, William Link  Dian Hunter, partneren til Sean Brantley, forsvinner etter å ha uttrykt et ønske om å selge hennes andel av bedriften deres til en konkurrent, faller mistanken straks på Sean og kjæresten hans Tina. Columbo legger ut for å finne liket, og graver etter hvert opp mye av Brantleys eiendom og lager hull i veggene for å lete etter Dian. Denne letingen blir snart lagt merke til av journalister, før Dian dukker opp igjen og forklarer at hun bare trengte litt tid for seg selv. Dian og Sean planla denne forsvinningen som et reklame-stunt for å øke salget av tidsskriftet deres. Men til Seans sjokk har Dian faktisk tenkt å selge nå som hennes andel av bedriften deres er langt mer verdifull. Sean dreper derfor Dian på ekte og skjuler liket, i den tro at Columbo ikke kommer til å gjennomføre et like omfattende søk av denne forsvinningen. 3 Agenda for Murder 1990 Patrick McGoohan Jeffrey Bloom  Oscar Finch er en advokat som bruker alle metoder han kan for å få sine klienter frikjent, deriblant å tvinge folk til å ødelegge beviser mot Frank Staplin i 1969. Men 21 år senere er Mackey en potensiell president-kandidat. Staplin, som nå står overfor en annen tiltale, truer med å avsløre den gamle tjenesten fra 21 år siden, og dermed ødelegge alle Finch sine politiske ambisjoner. Finch bestemmer seg for å myrde Staplin, og forsøker å få dødsfallet til å se ut som et selvmord. 4 Rest in Peace, Mrs. Columbo 1990 Vincent McEveety Peter S. Fischer  Episoden begynner under begravelsen til Columbos kone, og blir delvis fortalt gjennom tilbakeblikk. Vivian Dimitri, hvis nylig avdøde ektemann havnet i fengsel på grunn av Columbo, ønsker hevn og planlegger å drepe Columbo. Men først myrder hun sjefen sin, Charlie Chambers, ektemannens partner som unngikk å havne i fengsel ved å gi informasjon om Vivians ektemann. Vivian skyter Chambers, og planter beviser for å få det til å se ut som Chambers ble myrdet av misfornøyde beboere i en ny bolig-utvikling han var med på å bygge. Deretter ønsker hun å drepe Columbo, med forgiftet marmelade.  5 Uneasy Lies the Crown 1990 Alan J. Levi Steven Bochco  Tannlege Wesley Corman bestemmer seg for å kvitte seg med sin utro kone, Lydia, og deretter bruke pengene hennes til å støtte gambling-vanene hans. Lydia har en affære med Adam Evans, så Corman dreper ham og får Lydia anklaget for drapet. 6 Murder in Malibu 1990 Walter Grauman Jackson Gillis  Jess McCurdy klarer ikke å overbevise søsteren sin, den bestselgende roman-forfatteren Theresa Goren, om å avlyse bryllupet hennes med Wayne Jennings. McCurdy etterligner derfor søsteren sin på telefonen med Jennings, og avslutter forholdet deres. Jennings reagerer med å drepe Theresa, to ganger. Han arrangerer et alibi for det første drapet, før han kommer kommer tilbake en gang til og skyter liket hennes. Han lar Columbo "arrestere" ham for det andre drapet, som han tilstår. Men så viser det seg at han bare hadde skutt et lik, så han påstår at han er uskyldig i drap. Det blir opp til Columbo å avsløre hva som egentlig hadde skjedd.

Sesong 10 (1990-2003)
 Ep # Tittel Sendeår  Regi Manus Lengde På norsk TV (kanal) 1 Columbo Goes to College 1990 E.W. Swackhamer Jeffrey Bloom (teleplay og story), Frederick King Keller (story)  Kriminologi-professor D.E. Rusk truer med å utvise to bortskjemte studenter Justin Rowe og Cooper Redman for juks. Så de to studentene bestemmer seg for å drepe Rusk. De forfalsker en melding for å lokke ham bort fra universitetet, akkurat i det Columbo skal holde en gjesteforelesning for klassen hans. Mens de sitter på forelesningen, overvåker de et parkeringshus ved hjelp av et lite TV-kamera og skyter Rusk ved bilen hans med en fjernstyrt pistol. De to studentene har derfor alibi, og planter beviser for å få det til å se ut som professoren ble myrdet av noen andre. 2 Caution: Murder Can Be Hazardous to Your Health 1991 Daryl Duke Sonia Wolf, Patricia Ford og April Raynell  Wade Anders er en tidligere sikkerhetskonsulent, og nå vert for det populære TV-programmet CrimeAlert. En dag får han uventet besøk av sin konkurrent: nyhetsoppleser Budd Clarke, som han tidligere hadde forhindret fra å bli CrimeAlert-vert. Clarke har imidlertid fått tak i en porno-video som Anders spilte hovedrollen i for mange år siden. Clarke planlegger å offentliggjøre denne videoen, med mindre Anders trekker seg fra showet. Anders bestemmer seg for å drepe ham, i stedet for å risikere å bli vanæret av en skandale. Han forgifter derfor Clarkes sigaretter, i håp om å få det til å se ut som Clarke døde av et hjerteinfarkt. 3 Columbo and the Murder of a Rock Star 1991 Alan J. Levi William Read Woodfield  Rockestjernen Marcy Edwards har vært elskerinnen til advokat Hugh Creighton (spilt av Dabney Coleman) i flere år. Men han oppdager at hun har en affære med noen andre, og kaster henne ut av huset hans. Marcy utpresser imidlertid Creighton til å la henne bli, i det minste til han rekker å betale henne de fem millioner dollarene som hun krever i bytte for ikke å reise en søksmål mot ham, eller avsløre hans ukonvensjonelle advokat-metoder. Creightons svar på dette er å putte et narkotisk stoff i champagnen hennes, og vente til hun dukker opp sammen med sin nye kjæreste. Creighton får medarbeideren sin Trish Fairbanks for å hjelpe ham med å lage et alibi til seg selv. Men når Trish oppdager hva Creighton har gjort, utpresser hun ham til å bli en fullverdig partner i firmaet hans. 4 Death Hits the Jackpot 1991 Vincent McEveety Jeffrey Bloom  Fotograf Freddy Brower (spilt av Gary Kroeger) vinner 30 millioner dollar i et lotteri. Men han ønsker å holde pengene hemmelig for sin kone Nancy, som ønsker seg skilsmisse, slik at hun ikke kan gjøre krav på pengene han har vunnet. Freddy går til onkelen sin, den velstående gullsmeden Leon Lamarr, som tilbyr seg å late som om lotteri-kupongen er hans egen frem til Freddys skilsmisse er fullført. Det Freddy ikke vet er at Lamarr nylig har gått konkurs, og har også en affære med Nancy. Lamarr bestemmer seg for å drepe Freddy for å beholde hele lotteri-gevinsten for seg selv. Han planlegger derfor å drepe Freddy under en kostyme-fest på Halloween. 5 No Time to Die 1992 Alan J. Levi Ed McBain (story), Robert van Scoyk  Columbo deltar i bryllupet til sin nevø Andy Parma, en politi-betjent. Men hans nye brud Melissa Hayes, en modell, blir kidnappet og bortført. Andy forsøker derfor å skaffe hjelp fra Columbo, for å avsløre hvem som kan ha stått bak kidnappingen. Det viser seg snart at Melissa har blitt kidnappet av Rudy Strassa (spilt av Daniel McDonald) en sadistisk psykopat, som har til hensikt å drepe henne. 6 A Bird in the Hand... 1992 Vincent McEveety Jackson Gillis  Harold McCain har alt for mye spille-gjeld, og har fått en frist for å betale alt sammen. Derfor planter han en bombe under en Rolls-Royce som tilhører en onkel, eieren av det profesjonelle fotballaget Big Fred. Bomben er satt til å eksplodere i det motoren startes. Imidlertid kommer noen andre for å drepe Fred før Harolds bombe gjør det, ved å stjele gartnerens pickup og kjøre over Fred på joggetur. Harold forsøker å fjerne bomben før den dreper noen andre, men han rekker aldri å komme i nærheten av Rolls-Royce på grunn av politiet som dukket opp etter at Fred ble drept. Når gartneren forsøker å flytte Rolls-Royce lenger vekk, eksploderer bomben og gartneren blir drept. Columbo etterforsker saken, og oppdager ledetråder som knytter Harold til bilbomben. Men Harold nekter for alt sammen, og forsøker å lede mistanken bort fra seg selv. 7 It's All in the Game 1993 Vincent McEveety Peter Falk  De velstående Lauren Staton og Lisa Martin konspirerer for å myrde kjæresten deres Nick Franco. Lisa lokker Nick til leiligheten hans, men Lauren begår selve drapet ved å skyte ham og deretter stikker hun av fra leiligheten. Lisa blir igjen i leiligheten og holder kroppen varm i flere timer med et teppe, frem til Lauren rekker å skaffe seg et alibi. Deretter skyter Lisa et skudd ut i luften, og flykter deretter fra terrassen i forkledning - slik at det ser ut som om drapet skjedde akkurat da. I løpet av etterforskningen forsøker Lauren å innlede en romanse med Columbo. 8 Butterfly in Shades of Grey 1994 Dennis Dugan Peter S. Fischer  Radio-verten Fielding Chase risikerer problemer når den 25 år gamle Victoria Chase, som Fielding er verge for, bestemmer seg for å reise til New York. Chase er en nasjonal kjendis takket være radio-programmet hans. Victoria er hans produsent, men han er veldig forelsket i henne. En tidligere ansatt, den homoseksuelle Gerry Winters har oppmuntret Victoria til å leve hennes eget liv, og har til og med funnet en litterær agent for å publisere boken hennes. Chase bestemmer seg for å drepe Winters, og forsøker å få dette til å se ut som Winters ble skutt av en homofil elsker. 9 Undercover 1994 Vincent McEveety Gerry Day, Ed McBain (story)  Irving Krutch får hjelp av Columbo for å løse en rekke drap som begynner når to menn dreper hverandre under et innbrudd som går galt. For noen år tilbake ranet en gruppe på fire menn en bank, men de ble alle drept av politiet i en skuddveksling. Men før de døde, gjemte de byttet det hadde stjålet fra banken. 10 Strange Bedfellows 1995 Vincent McEveety Lawrence Vail  Graham McVeigh eier en ranch. han bestemmer seg for å myrde broren sin Teddy, og planlegger å legge skylden på en kriminell bookmaker som Teddy skylder veldig mye penger til - etter at Teddy tapte penger på hesteveddeløp. 11 A Trace of Murder 1997 Vincent McEveety Charles Kipps  Cathleen Calvert og kjæresten hennes, åstedsgransker Patrick Kinsley, er lei av å måtte holde forholdet deres skjult. Hun vil ikke skilles fra ektemannen sin, den velstående forretningsmannen Clifford Calvert. Så de to elskerne planlegger å bli kvitt Clifford ved å først drepe Howard Seltzer, en megler som har saksøkt Clifford, og deretter anklage Clifford for å ha begått dette mordet. Så Patrick skyter Seltzer, og planter beviser som kan tyde på at Clifford var ansvarlig. 12 Ashes to Ashes 1998 Patrick McGoohan Jeffrey Hatcher  En begravelsesagent som heter Prince myrder sladder-spaltist Verity Chandler, når hun deltar på hans siste begravelse, etter at Chandler hadde truet Prince med at hennes neste avsløring kommer til å handle om ham. To tiår tidligere hadde Prince stjålet en verdifull diamant fra en avdød stumfilm-stjerne. Prince myrder derfor Chandler, og gjemmer liket i et rom som brukes til å oppbevare lik. Deretter kremerer han Chandler, og etterpå blir asken spredt med helikopter. 13 Murder With Too Many Notes 2001 Patrick McGoohan Patrick McGoohan, Jeffrey Cava (også story)  Komponist og dirigent Findlay Crawford (spilt av Billy Connolly) har vært mentor for en talentfull ung komponist, Gabriel McEnery, som har skrevet det meste av Crawfords verk de siste par årene. Gabe skrev til og med Crawfords siste film-partitur, som ble tildelt en Oscar. Crawford innser at han vil bli ødelagt og latterliggjort hvis dette noen gang blir offentliggjort. Crawford planlegger derfor å myrde Gabe. 14 Columbo Likes the Nightlife 2003 Jeffrey Reiner Michael Alaimo  Når Vanessa Farrow forsvarer seg mot et overgrep fra den tidligere ektemannen hennes, gangsteren Tony Galper, dreper hun ham ved et uhell. Kjæresten hennes, Justin Price, hjelper Vanessa med å kvitte seg med liket. Men disse handlingene blir fotografert av Linwood Coben, som krever 250 000 dollar for å holde på hemmeligheten deres. Price godtar å betale, men når de møtes, kveler Price ham. Men etter at han ser at Coben fremdeles er i live, skyver han Cohen ut et vindu og skriver et selvmordsbrev på Cobens datamaskin for å få det til å se ut som Cohen hadde begått selvmord.

Referanser

Eksterne lenker
 TV.com (Episodeoversikt, engelsk)

Columbo